stanford-oval/wikipedia huggingface dataset:
แพทริค ณัฐวรรธ์ ฟิงค์เลอร์
ผลงาน > นิตยสาร

| ปี | ชื่อนิตยสาร | ฉบับ | วันตีพิมพ์/เผยแพร่ | หมายเหตุ | อ้างอิง |
| --- | --- | --- | --- | --- | --- |
| 2564 | 时尚先生Esquire |  |  | Chuang 2021 |  |
| 2564 | 智族GQ |  |  | Chuang 2021 |  |
| 2564 | 时尚COSMO |  |  | Chuang 2021 |  |
| 2564 | BAZAAR时尚芭莎 |  |  | Chuang 2021 |  |
| 2564 | 博客天下 | 7, 337 | 19 เมษายน | Chuang 2021 |  |
| 2564 | Madame Figaro Hommes | พฤษภาคม | 8 พฤษภาคม | สมาชิก INTO1 |  |
| 2564 | 欣漾SuperELLE | สิงหาคม | 20 กรกฎาคม | สมาชิก INTO1 |  |
| 2564 | 南都娱乐 Southern Metropolis Entertainment | สิงหาคม | 29 กรกฎาคม | สมาชิก INTO1 |  |
| 2564 | CHAMPION体育画报 | กันยายน ฉบับพิเศษ โอลิมปิก | 7 กันยายน | สมาชิก INTO1 |  |
| 2564 | NYLON尼龙 | ตุลาคม | 10 ตุลาคม | สมาชิก INTO1 |  |
| 2564 | 男士健康 Men’s Health | พฤศจิกายน | 9 พฤศจิกายน |  |  |
| 2564 | BAZAARMEN | ธันวาคม | 26 พฤศจิกายน | ภายในเล่ม |  |
| 2564 | ELLE | ธันวาคม | 19 ธันวาคม | ถ่ายโปรโมท Super Novae Games 2021 |  |
| 2564 | WAVES漫潮 | ธันวาคม | 22 ธันวาคม |  |  |
| 2565 | Rollacoaster | มกราคม | 23 มกราคม |  |  |
| 2565 | 时尚COSMO | ออนไลน์ | 14 กุมภาพันธ์ | สำหรับเทศกาลวันวาเลนไทน์ |  |
| 2565 | 精品购物指南Life Style | ฉบับพิเศษครบรอบ 1 ปี  INTO1 | 24 เมษายน | สมาชิก INTO1 |  |
| 2565 | Men's Uno Young | พฤษภาคม | 7 พฤษภาคม |  |  |
| 2565 | 新浪时尚 Sina Fashion | ออนไลน์ | 4 สิงหาคม | แฟชั่นพิเศษเทศกาล วันวาเลนไทน์จีน |  |
| 2565 | 新视线Wonderland | สิงหาคม | 11 สิงหาคม |  |  |
| 2565 | 伊周BELLA | สิงหาคม | 16 สิงหาคม |  |  |
| 2565 | SEASON Magazine | ตุลาคม | 12 ตุลาคม | สมาชิก INTO1 |  |
| 2565 | OK! 精彩 | ตุลาคม | 13 ตุลาคม |  |  |
| 2566 | แพรว | มีนาคม ฉบับที่ 922 | 13 กุมภาพันธ์ |  |  |
| 2566 | Billboard | มีนาคม | 14 มีนาคม | สมาชิก INTO1 |  |
| 2566 | IDOU | เมษายน | 28 มีนาคม |  |  |
| 2566 | HER STYLE | พฤษภาคม | 7 เมษายน |  |  |
| 2566 | RAYLI | พฤษภาคม | 17 เมษายน | สมาชิก INTO1 |  |
| 2566 | สุดสัปดาห์ | กรกฎาคม | 14 มิถุนายน |  |  |
การรับรองสินค้า

| ปี | ชื่อแบรนด์ | ประเภทสินค้า | ตำแหน่ง | อ้างอิง |
| --- | --- | --- | --- | --- |
| 2564 | 纯甄 Chunzhen | นมโยเกิร์ต | Promoter |  |
| 2564 | Darlie | ยาสีฟัน | Promoter |  |
| 2564 | 膜法世家 Membrane | แผ่นมาส์กหน้า | Promoter |  |
| 2564 | Volkswagen | รถยนต์ | Promoter |  |
| 2564 | Biotherm | ผลิตภัณฑ์ดูแลและบำรุงผิว | Promoter |  |
| 2564 | Gentle Monster | แว่นตา | Brand Ambassador ร่วมกับ INTO1 |  |
| 2564 | 纯甄 Chunzhen | นมโยเกิร์ต | Brand Spokesperson ร่วมกับ INTO1 |  |
| 2564 | Piaget | นาฬิกาและเครื่องประดับ | Brand Friend |  |
| 2564 | Atelier Cologne | น้ำหอม | Brand Ambassador |  |
| 2564 | My Foodie | อาหารสัตว์เลี้ยง | Youth Brand Ambassador |  |
| 2564 | nesQino | สมูทตี้ | Brand Ambassador |  |
| 2564 | VS Sassoon | ผลิตภัณฑ์ดูแลเส้นผม | Promoter |  |
| 2564 | FILA X LANVIN | แฟชั่น | Promoter |  |
| 2564 | Kiehl's | ผลิตภัณฑ์ดูแลและบำรุงผิว | Youth Brand Ambassador |  |
| 2564 | Longines | นาฬิกา | Brand Ambassador ร่วมกับ INTO1 |  |
| 2564 | The Bicester Village Shopping Collection | ศูนย์การค้าเอาท์เล็ต | China Youth Trend Ambassador |  |
| 2564 | Pocky | ขนมขบเคี้ยว | Brand Spokesperson ร่วมกับ INTO1 |  |
| 2564 | 3CE Stylenanda | เครื่องสำอางค์ | Brand Friend |  |
| 2564 | BALMAIN | แฟชั่น | Brand Friend |  |
| 2564 | Valentino | แฟชั่น | Promoter |  |
| 2565 | Valentino | แฟชั่น | Brand ambassador ร่วมกับ INTO1 |  |
| 2565 | Yves Saint Laurent | ผลิตภัณฑ์ความงาม | Promoter |  |
| 2565 | Kérastase | ผลิตภัณฑ์ดูแลเส้นผมและหนังศีรษะ | Brand​ Experience Officer |  |
| 2565 | 韩后 Hanhoo | ครีมกันแดด | Brand​ Ambassador​ |  |
| 2565 | 绽妍 JUYOU | หน้ากากแผ่นปิดใบหน้า | Brand​ Ambassador​ |  |
| 2565 | 金典鲜牛奶 SATINE | นม | Promoter |  |
| 2565 | BALMAIN | แฟชั่น | Friend of House |  |
| 2565 | GHD Good Hair Day 185°C | เครื่องหนีบผม | GHD 185°C Ideal Ambassador |  |
| 2565 | Pomellato | เครื่องประดับ | Promoter |  |
| 2566 | Tom Ford Beauty | ผลิตภัณฑ์ความงาม | Promoter |  |
| 2566 | 元气森林 Chi Forest  (ชื่อเดิม Genki Forest) | เครื่องดื่ม | Chi Forest Ice Tea Ambassador |  |
| 2566 | Tmall | แพลตฟอร์มขายสินค้าเฉพาะแบรนด์ หรูชั้นนำบริษัทในเครือ Alibaba Group | Tmall Luxury Art Exhibition Ambassador |  |
| 2566 | Red Bull | เครื่องดื่มชูกำลังของกลุ่มธุรกิจ TCP Group | Brand Ambassador |  |
| 2567 | Tmall | แพลตฟอร์มขายสินค้าเฉพาะแบรนด์ หรูชั้นนำบริษัทในเครือ Alibaba Group | TMALL Heart Officer (天猫心意官) |  |
| 2568 | Kiehl's | ผลิตภัณฑ์ดูแลและบำรุงผิว | Kiehl's Ultra Adventurer |  |
| 2568 | Clinique | ผลิตภัณฑ์ดูแลและบำรุงผิว | Brand Friend |  |
รางวัลและการเสนอชื่อ

สำหรับการปรากฏตัวในฐานะสมาชิกวงอินทูวัน ดูที่ อินทูวัน § รางวัลและเสนอชื่อเข้าชิงรางวัล
| ปี | รางวัล | สาขา | ผล | ผลงานที่เข้าชิง | อ้างอิง |
| --- | --- | --- | --- | --- | --- |
| 2559 | การสอบแข่งขันความเป็นเลิศด้านภาษาอังกฤษโรงเรียนร้อยเอ็ดวิทยาลัย | ระดับชั้นประถมศึกษาปีที่ 5-6 | ชนะ | — |  |
| 2561 | การสอบแข่งขันความเป็นเลิศด้านภาษาอังกฤษโรงเรียนร้อยเอ็ดวิทยาลัย | ระดับชั้นมัธยมศึกษาปีที่ 2 | ชนะ | รองชนะเลิศอันดับที่ 1 |  |
| 2564 | Line TV Awards 2021 | ฉากไวรัลยอดนิยม Best Viral Scene | เสนอชื่อเข้าชิง | The Gifted Graduation |  |
| 2564 | Super Novae Games 2021 | การแข่งรถโกคาร์ท The Go-karting Race | ชนะ | — |  |
| 2564 | Mellow Pop | Mellow Top Idol Chart ธันวาคม 2564 | ชนะ | — |  |
| 2564 | WeTV Awards 2021 | Artist of the Year | ชนะ | — |  |
| 2565 | JOOX Thailand Music Awards 2022 | Top ROOMS of the Year | เสนอชื่อเข้าชิง | — |  |
| 2565 | WeTV Awards 2022 | Best of Variety | ชนะ | Wonderland S2 |  |
| 2566 | Thai Festival in Beijing 2023 | รางวัลทูตวัฒนธรรมไทย-จีน | ชนะ | — |  |
| 2566 | Sanook Top of the Year Awards 2023 | Popular Vote | ชนะ | — |  |
แหล่งข้อมูลอื่น

แพทริค ณัฐวรรธ์ ฟิงค์เลอร์ ที่ซินล่างเวย์ปั๋ว (ในภาษาจีน)
แพทริค ณัฐวรรธ์ ฟิงค์เลอร์ สตูดิโอ ที่ซินล่างเวย์ปั๋ว (ในภาษาจีน)
แพทริค ณัฐวรรธ์ ฟิงค์เลอร์ ที่อินสตาแกรม
แพทริค ณัฐวรรธ์ ฟิงค์เลอร์ ที่เอกซ์ (ทวิตเตอร์)
แพทริค ณัฐวรรธ์ ฟิงค์เลอร์ ที่ยูทูบ
Nattawat Finkler ที่อินเทอร์เน็ตมูวีเดตาเบส
| ด ค กอินทูวัน |
| --- | --- |
 Bo Yuan  Rikimaru  Santa  Mika  ไนน์  Liu Zhang  Liu Yu  Lin Mo  โจว เคอ-ยฺหวี่  Zhang Jiayuan  แพทริค 
อีพี:  The Storm Center  Go Further 
ซิงเกิล:  Hit the Punchline  The Storm Center  Into the Fire  Wonderland Party  Together Somewhere  There Is No Free Lunch  Dancing On The Moon 
เกี่ยวข้อง:  พรอดิวซ์แคมป์ 2021  Intersection
รัฐสุลต่านแซนซิบาร์

รัฐสุลต่านแซนซิบาร์ (สวาฮีลี: Usultani wa Zanzibar  , อาหรับ: سلطنة زنجبار, อักษรโรมัน: Sulṭanat Zanjībār)  เป็นรัฐมุสลิมในแอฟริกาตะวันออกที่ปกครองโดยสุลต่านแห่งแซนซิบาร์ ระหว่าง ค.ศ. 1856 - 1964  ดินแดนของรัฐสุลต่านนีเมีการเปลี่ยนแปลงอยู่ตลอดยุคสมัย และในที่สุด รัฐสุลต่านนี้มีอำนาจอธิปไตยอยู่เหนือเพียง หมู่เกาะแซนซิบาร์ และพื้นที่แนวชายฝั่งของเคนยา 16 กม. ในขณะที่พื้นที่ภายในประเทศเคนยาในตอนนั้นเป็นอาณานิคมของสหราชอาณาจักร ทำให้พื้นที่แถบชายฝั่งถูกบริหารราชการแผ่นดินเสมือนเป็นส่วนหนึ่งของอาณานิคมนั้นโดย พฤตินัย
ภายใต้ข้อตกลงที่ทำขึ้นเมื่อวันที่ 8 ตุลาคม ค.ศ. 1963 สุลต่านแห่งแซนซิบาร์ทรงสละอำนาจอธิปไตยเหนือดินแดนบนแผ่นดินใหญ่ และในวันที่ 12 ธันวาคม ปีเดียวกัน เคนยาก็ได้รับเอกราชจากสหราชอาณาจักรอย่างเป็นทางการ เมื่อวันที่ 12 มกราคม ปีถัดมา ญัมชิด บิน อับดุลลออฮ์ สุลต่านพระองค์สุดท้าย ทรงถูกปลดออกจากอำนาจและสูญเสียอำนาจอธิปไตยเหนือแซนซิบาร์ ซึ่งเป็นดินแดนสุดท้าย อันเป็นจุดเริ่มต้นของการล่มสลายของรัฐสุลต่าน
เมื่อวันที่ 12 มกราคม ค.ศ. 1964 เกิดการปฏิวัติขึ้นในรัฐสุลต่านแซนซิบาร์ นำโดยพรรคแอฟริกันแอฟโฟร-ชีราซี เพื่อโค่นล้มรัฐบาลซึ่งส่วนใหญ่อยู่เป็นกลุ่มอาหรับ นำโดยกลุ่มคนผิวสีซึ่งเป็นประชากรส่วนใหญ่ในรัฐสุลต่าน การปฏิวัติเป็นไปอย่างโหดร้ายทารุณ มีผู้บาดเจ็บล้มตายประมาณ 2,000-20,000 คน พรรคดังกล่าวได้ใช้วิธีการอันโหดร้ายทารุณอย่างยิ่ง เช่น การสังหาร และบางครั้งถึงขั้นข่มขืนชาวอาหรับ
ประวัติศาสตร์ > การก่อตั้ง

ตามที่นักสำรวจในศตวรรษที่ 16 นามว่า เลโอ อาฟริกานุซ กล่าวไว้ว่า แซนซิบาร์ (Zanguebar) เป็นคำที่ชาวอาหรับและเปอร์เซียใช้เรียกชายฝั่งตะวันออกของแอฟริกาที่ทอดยาวจากเคนยาไปจนถึงโมซัมบิก ซึ่งปกครองโดยอาณาจักรมุสลิมกึ่งอิสระ 5 อาณาจักร ได้แก่ มอมบาซา มาลินดี กิลวา โมซัมบิก และ โซฟาลา นอกจากนี้ อาฟริกานุซ ยังสังเกตอีกว่าทุกรัฐมีข้อตกลงสวามิภักดิ์ต่อรัฐสำคัญๆ ในแอฟริกากลาง รวมถึง ราชอาณาจักรมูตาปา ด้วย
ในปี ค.ศ. 1698 แซนซิบาร์กลายเป็นส่วนหนึ่งของดินแดนโพ้นทะเลของโอมาน หลังจากที่ ซะอิฟ บิน ซุลตัน อิหม่ามของโอมาน เอาชนะโปรตุเกสใน มอมบาซา ซึ่งปัจจุบันคือ ประเทศเคนยา ในปีค.ศ. 1832  หรือ 1840  ผู้ปกครองโอมาน ซะอิด บิน ซุลตัน ทรงย้ายราชสำนักของเขาจากกรุงมัสกัตมายังสโตนทาวน์ บนเกาะอุนกุจา (เกาะแซนซิบาร์) พระองค์ได้ทรงสถาปนากลุ่มชนชั้นนำอาหรับและทรงสนับสนุนให้มีการปลูกต้น กานพลู โดยใช้แรงงานทาสบนเกาะ  ต่อมมการค้าของแซนซิบาร์ตกอยู่ในมือของพ่อค้าจากอนุทวีปอินเดีย มากขึ้น ซึ่งซะอิดทรงสนับสนุนให้พ่อค้าเหล่านี้มาตั้งถิ่นฐานบนเกาะ หลังจากที่พระองค์สรรคตในปีค.ศ. 1856 พระราชโอรสทั้งสอง คือ มาญิด บิน ซะอิด และ ทูเวไน บิน ซะอิด ได้ต่อสู้กันเพื่อชิงราชบัลลังก์ ดังนั้นแซนซิบาร์และโอมานจึงถูกแบ่งออกเป็นสองอาณาจักร ที่แยกจากกันโดยสิ้นเชิง ทูเวไน ทรงเป็นสุลต่านแห่งมัสกัตและโอมาน ในขณะที่ มาญิดทรงเป็นสุลต่านองค์แรกของแซนซิบาร์ แต่จำเป็นต้องจ่ายราชบรรณาการประจำปีให้กับราชสำนักโอมานในกรุงมัสกัต   ระหว่างการครองราชย์เป็นสุลต่านนาน 14 ปี พระองค์ได้ทรงรวบรวมอำนาจของพระองค์ให้มั่นคงโดยเกี่ยวข้องกับ การค้าทาสในท้องถิ่น ภายใต้แรงกดดันจากอังกฤษ รัชทายาทของพระองค์ พระนามว่า บาร์กัช บิน ซะอิด ได้ทรงช่วยยกเลิก การค้าทาสในแซนซิบาร์ และพัฒนาโครงสร้างพื้นฐานของประเทศเป็นส่วนใหญ่  สุลต่านคนที่สาม เคาลีฟะฮ์ บิน ซะอิด ยังทรงผลักดันความก้าวหน้าของประเทศในการยกเลิกทาสอีกด้วย
ประวัติศาสตร์ > การสูญเสียพระราชอำนาจของสุลต่านเหนืออาณาจักร

สุลต่านแห่งแซนซิบาร์ควบคุมพื้นที่ส่วนใหญ่ของชายฝั่งสวาฮีลี ซึ่งเรียกว่า ซันจญ์ และ เส้นทางการค้าที่ทอดยาวไปในทวีปยุโรป ไปจนถึงคินดู บนแม่น้ำคองโก จนกระทั่งถึงปีค.ศ. 1884 อย่างไรก็ตาม ในปีนั้นเองสมาคมอาณานิคมเยอรมันได้บังคับให้ผู้นำชนเผ่าในพื้นที่บนแผ่นดินใหญ่ตกลงที่จะให้เยอรมันเป็นผู้อารักขา จนทำให้สุลต่าน บาร์กัช บิน ซะอิด ทรงออกมาเรียกร้อง ซึ่งในช่วงนั้นเองได้เกิดการประชุมเบอร์ลิน และ การล่าอาณานิคมแอฟริกา เยอรมนีเริ่มสนใจในพื้นที่ดังกล่าวอีกครั้งในปีค.ศ. 1885 จากการเข้ามาของ บริษัทแอฟริกาตะวันออกของเยอรมนี ที่เพิ่งก่อตั้งขึ้น มีภารกิจในการตั้งอาณานิคมในพื้นที่ดังกล่าว
ในปีค.ศ. 1886 อังกฤษและเยอรมันได้พบปะกันเป็นการลับเพื่อหารือถึงจุดมุ่งหมายในการขยายอิทธิพลในเขตเกรทเลกส์ของแอฟริกา โดยมีเขตอิทธิพลที่ตกลงกันไว้แล้วในปีก่อนหน้า โดยอังกฤษจะยึดครองพื้นที่ที่ต่อมาจะกลายเป็นรัฐในอารักขาแอฟริกาตะวันออก (ปัจจุบันคือ เคนยา ) และเยอรมันจะยึด แทนซาเนีย ในปัจจุบัน ทั้งสองได้เช่าพื้นที่ชายฝั่งจากแซนซิบาร์และจัดตั้งสถานีการค้าและป้อมปราการ จนในอีกไม่กี่ปีต่อมา ดินแดนในแผ่นดินใหญ่ของแซนซิบาร์ทั้งหมดถูกปกครองโดยมหาอำนาจจักรวรรดิยุโรป เริ่มตั้งแต่ในปีค.ศ. 1888 เมื่อ บริษัทแอฟริกาตะวันออกของจักรวรรดิอังกฤษ เข้ามาบริหารเมือง มอมบาซา
ในปีเดียวกันนั้นบริษัทแอฟริกาตะวันออกของเยอรมนีได้รับอำนาจในการปกครองโดยตรงอย่างเป็นทางการเหนือพื้นที่ชายฝั่งที่เคยอยู่ภายใต้การคุ้มครองของเยอรมันมาก่อน ส่งผลให้เกิดการลุกฮือของชาวพื้นเมืองที่เรียกว่า การกบฏอาบูชิรี ซึ่งได้รับการปราบปรามโดยกองทัพเรือจักรวรรดิเยอรมัน และเป็นสัญญาณว่าอิทธิพลของแซนซิบาร์บนแผ่นดินใหญ่จะสิ้นสุดลง
ประวัติศาสตร์ > การสูญเสียพระราชอำนาจของสุลต่านเหนืออาณาจักร > การสถาปนารัฐแซนซิบาร์ในอารักขาของอังกฤษ

จากการลงนามในสนธิสัญญาเฮลิโกลันด์-แซนซิบาร์ ระหว่างสหราชอาณาจักรกับจักรวรรดิเยอรมัน ในปีค.ศ. 1890 ทำให้แซนซิบาร์เองกลายเป็นรัฐในอารักขาของอังกฤษ  ในเดือนสิงหาคม ค.ศ. 1896 หลังจากการสวรรคตของสุลต่านฮาเม็ด บิน ทูเวไน อังกฤษและแซนซิบาร์สู้รบกันเป็นเวลา 38 นาที ซึ่งถือเป็นสงครามที่สั้นที่สุดในประวัติศาสตร์ที่มีการบันทึกไว้ การต่อสู้เพื่อสืบทอดอำนาจเกิดขึ้นเมื่อ คอลิด บิน บาร์กัช พระภาดาในสุลต่านยึดอำนาจ แต่อังกฤษต้องการให้ ฮามูด บิน โมฮัมเหม็ด ขึ้นเสวยราชสมบัติ เนื่องจากอังกฤษเชื่อว่าจะสมารถทำงานร่วมกับพระองค์ได้ง่ายกว่า อังกฤษให้เวลาคอลิดหนึ่งชั่วโมงในการเสด็จอพยพออกจากพระราชวังของสุลต่านในสโตนทาวน์ คอลิดทำไม่ได้และแทนที่จะทำเช่นนั้น กลับทรงรวบรวมกองทัพจำนวน 2,800 นายเพื่อต่อสู้กับอังกฤษ อังกฤษเปิดฉากโจมตีพระราชวังและสถานที่อื่นๆ รอบเมือง หลังจากนั้นคอลิดก็ทรงล่าถอยและเสด็จลี้ภัย ต่อมาเจ้าชายฮามูดได้รับการสถาปนาเป็นสุลต่าน
ประวัติศาสตร์ > การสูญเสียพระราชอำนาจของสุลต่านเหนืออาณาจักร > การสถาปนาแอฟริกาตะวันออกในอารักขาของอังกฤษ

ในปีค.ศ. 1886 รัฐบาลสหราชอาณาจักรสนับสนุนให้ วิลเลียม แม็กคินนอน ซึ่งได้ทำข้อตกลงกับสุลต่านอยู่แล้วรวมทั้งบริษัทเดินเรือของเขาทำการค้าขายในบริเวณ เกรทเลกส์ของแอฟริกา อย่างกว้างขวาง เพิ่มอิทธิพลของอังกฤษในภูมิภาคนั้น เขาได้ก่อตั้งสมาคมแอฟริกาตะวันออกของอังกฤษซึ่งส่งผลให้ บริษัทแอฟริกาตะวันออกของอังกฤษ ได้รับพระราชทานตราตั้งในปี 1888 รวมทั้งได้รับพระราชทานอำนาจสิทธิในการบริหารราชการในดินแดนชายฝั่ง 240 กม. ที่ทอดยาวจาก แม่น้ำจูบบา ผ่านเมืองมอมบาซาไปจนถึง แอฟริกาตะวันออกของเยอรมนี ซึ่งเช่ามาจากสุลต่าน  “เขตอิทธิพล”ของอังกฤษที่เป็นไปตามตกลงกันใน การประชุมเบอร์ลิน ในปี 1885 นี้ ได้ขยายออกไปทางชายฝั่งและภายในประเทศเคนยาในอนาคต และหลังจากปี พ.ศ. 2433 ก็รวมถึง ยูกันดา ด้วยเช่นกัน มอมบาซาเป็นศูนย์กลางการบริหารในขณะนั้น
อย่างไรก็ตาม บริษัทเริ่มล้มเหลว และในวันที่ 1 กรกฎาคม 1895 รัฐบาลอังกฤษประกาศให้ แอฟริกาตะวันออกเป็นรัฐในอารักขา และการบริหารราชการได้ถูกโอนไปยังกระทรวงต่างประเทศ ต่อมาในปี 1902 การบริหารราชการได้ถูกโอนกลับไปยัง กระทรวงอาณานิคมอีกครั้ง อีกทั้งดินแดนของยูกันดาก็ถูกรวมเป็นส่วนหนึ่งของรัฐในอารักขาด้วย ในปี 1897 ลอร์ดเดลาเมียร์ ผู้บุกเบิกการตั้งถิ่นฐานของคนผิวขาว ได้เดินทางมาถึงที่ราบสูงของเคนยา ซึ่งในขณะนั้นเป็นส่วนหนึ่งของรัฐในอารักขา  ลอร์ดเดลาเมียร์มีแนวคิดว่าการเกษตรในพื้นที่นี้น่าจะประสบผลสำเร็จดี ในปี 1902 เขตแดนของดินแดนในอารักขาได้รับการขยายออกไปเพื่อรวมพื้นที่ที่เคยเป็นจังหวัดทางตะวันออกของ ยูกันดา   นอกจากนี้ในปีปีเดียวกัน สมาคมแอฟริกาตะวันนออกยังได้รับดินแดนจำนวน 1,300 km2 (500 sq mi) เพื่อส่งเสริมการตั้งถิ่นฐานของคนผิวขาวในเขตภูเขา ลอร์ดเดลาเมียร์เริ่มทำเกษตรกรรมอย่างกว้างขวาง และในปี 1905 เมื่อผู้อพยพจำนวนมากมาจากอังกฤษและแอฟริกาใต้ ดินแดนในอารักขาจึงถูกโอนจากอำนาจของกระทรวงต่างประเทศไปเป็นอำนาจของกระทรวงอาณานิคม  เมืองหลวงถูกย้ายจากมอมบาซาไปที่ ไนโรบี ในปี 1905 รัฐบาลและสภานิติบัญญัติได้รับการจัดตั้งขึ้นโดยมติสภาในปี 1906  รัฐบาลนี้กำหนดให้ผู้บริหาร เป็นข้าหลวง และจัดให้มีสภานิติบัญญัติและสภาบริหาร พันโท เจ. เฮย์ส แซดเลอร์ เป็นข้าหลวงและผู้บัญชาการทหารสูงสุดคนแรก มีปัญหาเกิดขึ้นเป็นครั้งคราวกับชนเผ่าในพื้นที่ แต่ประเทศก็ถูกเปิดโดยรัฐบาลอาณานิคมโดยมีการนองเลือดเพียงเล็กน้อย  หลังสงครามโลกครั้งที่ 1 ผู้อพยพจากอังกฤษและแอฟริกาใต้เดินทางมาเพิ่มมากขึ้น และในปี 1919 ประชากรยุโรปมีจำนวนประมาณ 9,000 คน
ประวัติศาสตร์ > การสูญเสียพระราชอำนาจของสุลต่านเหนืออาณาจักร > การสูญเสียอำนาจอธิปไตยเหนือเคนยา

เมื่อวันที่ 23 กรกฎาคม ค.ศ.1920 พื้นที่ภายในรัฐของอารักขาแอฟริกาตะวันออกถูกผนวกเป็นดินแดนของอังกฤษ ส่วนหนึ่งของอดีรัฐในอารักขาถูกสถาปนาขึ้นเป็นอาณานิคมของเคนยา และตั้งแต่นั้นมาสุลต่านแห่งแซนซิบาร์ก็ไม่มีพระราชอำนาจเหนือดินแดนนั้นอีกเลย พื้นที่แนวชายฝั่ง 16 กม. ยังคงเป็นรัฐในอารักขาภายใต้ข้อตกลงกับสุลต่านของแซนซิบาร์ ส่วนแถบชายฝั่งที่เหลือซึ่งอยู่ภายใต้พระราชอำนาจของสุลต่านแห่งแซนซีบาร์ ต่อมาก็ถูกตั้งขึ้นเป็นรัฐในอารักขาเคนยาในปี 1920
รัฐในอารักขาเคนยาได้รับการปกครองโดยเป็นส่วนหนึ่งของอาณานิคมเคนยา ตามข้อตกลงระหว่างสหราชอาณาจักรและสุลต่านลงวันที่ 14 ธันวาคม ค.ศ. 1895    โดยสรุปแล้ว “อาณานิคมเคนยา” หมายถึงดินแดนภายในประเทศ “รัฐในอารักขาเคนยา” เป็นพื้นที่ชายฝั่ง 16 กม. รวมทั้งเกาะบางเกาะซึ่งยังคงอยู่ภายใต้การปกครองของสุลต่านแห่งแซนซิบาร์ จนกระทั่งเคนยาได้รับเอกราช
อาณานิคมเคนยาและรัฐในอารักขาเคนยาสิ้นสุดลงเมื่อวันที่ 12 ธันวาคม ค.ศ. 1963 สหราชอาณาจักรได้สละอำนาจอธิปไตยเหนืออาณานิคมเคนยา และภายใต้ข้อตกลงลงวันที่ 8 ตุลาคม ค.ศ. 1963 สุลต่านทรงเห็นพ้องและทรงพร้อมกับการประกาศเอกราชของเคนยา สุลต่านจะทรงยุติอำนาจอธิปไตยเหนือรัฐในอารักขาเคนยา   ดังนั้น เคนยาจึงกลายเป็นประเทศเอกราชภายใต้พระราชบัญญัติเอกราชของเคนยา ค.ศ. 1963 หลังจากนั้น 12 เดือน ในวันที่ 12 ธันวาคม ค.ศ. 1964 เคนยาได้กลายเป็นสาธารณรัฐภายใต้ชื่อ "สาธารณรัฐเคนยา"
ประวัติศาสตร์ > การสูญเสียพระราชอำนาจของสุลต่านเหนืออาณาจักร > สิ้นสุดรัฐแซนซิบาร์ในอารักขาของอังกฤษและการถอดถอนสุลต่าน

เมื่อวันที่ 10 ธันวาคม ค.ศ. 1963 รัฐในอารักขาซึ่งครั้งหนึ่งมีอาณาบริเวณเหนือเกาะแซนซิบาร์ตั้งแต่ ค.ศ. 1890 ได้ถูกยุติลง สหราชอาณาจักรไม่ได้ให้เอกราชแก่แซนซิบาร์ เนื่องจากสหราชอาณาจักรไม่เคยมีอำนาจอธิปไตยเหนือแซนซิบาร์ ในทางกลับกัน โดยพระราชบัญญัติแซนซิบาร์ ค.ศ. 1963 ของสหราชอาณาจักร  สหราชอาณาจักรได้ยุติการเป็นรัฐในอารักขาและจัดให้มีการปกครองตนเองเต็มรูปแบบในแซนซิบาร์ในฐานะรัฐอิสระภายในเครือจักรภพ เมื่อรัฐในอารักขาถูกยกเลิก แซนซิบาร์ก็กลายเป็นรัฐที่มีราชาธิปไตยภายใต้รัฐธรรมนูญภายในเครือจักรภพภายใต้การปกครองของสุลต่าน  สุลต่านญัมชิด บิน อับดุลลอฮ์ ทรงถูกโค่นล้มและถอดถอนจากราชสมบัติในหนึ่งเดือนต่อมาในช่วงการปฏิวัติแซนซิบาร์  ญัมชิดทรงลี้ภัย และรัฐสุลต่านเปลี่ยนการปกครองเป็น สาธารณรัฐประชาชนแซนซิบาร์ ในเดือนเมษายน ค.ศ. 1964 การดำรงอยู่ของสาธารณรัฐสังคมนิยมนี้สิ้นสุดลงด้วยการรวมกับแทนกันยีกา เพื่อก่อตั้ง สหสาธารณรัฐแทนกันยีกาและแซนซิบาร์ ซึ่งหกเดือนต่อมาเป็นที่รู้จักในชื่อ แทนซาเนีย
ข้อมูลประชากร

ในปีค.ศ. 1964 ประเทศนี้เป็นประเทศที่มี การปกครองแบบราชาธิปไตยภายใต้รัฐธรรมนูญโดยเป็นส่วนหนึ่งของเครือจักรภพ โดยมีสุลต่านญัมชิด ทรงปกครอง  แซนซิบาร์มีประชากรประมาณ 230,000 คน ซึ่งบางคนอ้างว่ามีบรรพบุรุษเป็นชาวเปอร์เซีย และเป็นที่รู้จักในท้องถิ่นว่าชาวชีราซี  ยังมีกลุ่มชนกลุ่มน้อยที่สำคัญจำนวน 50,000 คน ที่เป็นชาวอาหรับ และประชากรราว 20,000 คน ที่เป็นชาวเอเชียใต้ ซึ่งมีบทบาทสำคัญในธุรกิจและการค้า  กลุ่มชาติพันธุ์ต่างๆ เริ่มผสมปนเปกัน และความแตกต่างระหว่างชาติพันธุ์ก็เริ่มเลือนลาง  ตามที่นักประวัติศาสตร์คนหนึ่งกล่าวไว้ เหตุผลสำคัญประการหนึ่งที่สุลต่านญัมชิดได้รับการสนับสนุนโดยทั่วไปก็คือความหลากหลายทางชาติพันธุ์ของพระราชวงศ์  อย่างไรก็ตาม ชาวอาหรับที่อาศัยอยู่ในเกาะซึ่งเป็นเจ้าของที่ดินรายใหญ่ มักมีฐานะร่ำรวยกว่าชาวพื้นเมือง  พรรคการเมืองหลักๆ จัดตามกลุ่มชาติพันธุ์เป็นส่วนใหญ่ โดยชาวอาหรับครองอำนาจในพรรคชาตินิยมแซนซิบาร์ (ZNP) และชาวพื้นเมืองครองอำนาจใน พรรคแอฟโฟร-ชีราซี (ASP)
ภาพ

เกาะอุนกูจาและ แผ่นดินทวีปแอฟริกา
รัฐสุลต่าแซนซิบาร์ ป. 1875
เขตพระราชฐานชั้นในและท่าเทียบเรือแซนซิบาร์ (p.234), London Missionary Society
ดวงตราไปรษณียากร
รายชื่อตัวละครในกันดั้มดับเบิลโอ

รายละเอียดของตัวละครจากภาพยนตร์การ์ตูนเรื่องกันดั้มดับเบิลโอผลงานของบริษัทซันไรส์
เซเลสเชี่ยลบีอิ้ง

องค์กรทางทหารอิสระที่ถูกก่อตั้งขึ้นโดย "อิโอเลีย เชนเบิร์ก" อัจฉริยะแห่งยุคศตวรรษที่ 21 มีจุดมุ่งหมายในการหยุดยั้งสงครามและความขัดแย้งที่เกิดขึ้นทั่วโลก ไม่ว่าจะมีต้นเหตุมาจากอะไรก็ตาม โดยใช้วิธีการแทรกแซงและกำจัดต้นเหตุของความขัดแย้งด้วยกำลังที่เหนือกว่า  หากแต่จุดประสงค์ที่แท้จริงขององค์กรนี้ยังไม่ได้รับการเปิดเผยเป็นที่แน่นอน คาดว่าน่าจะเป็นองค์กรที่ก่อตั้งมานานมากแล้ว แต่เพิ่งจะออกมาแสดงตัวต่อชาวโลกในปัจจุบัน โดยองค์กรนี้มีเอเย่นต์อยู่ทั้งในองค์กรอิสระและจากกลุ่มธุรกิจขนาดใหญ่ระดับโลกอยู่มากมาย ทำให้สามารถดำเนินแผนการของตนเองได้สะดวกและได้รับเงินทุนสนับสนุนอยู่ตลอดเวลา เทคโนโลยีขององค์กรนี้นับว่าก้าวล้ำไปมากกว่าเทคโนโลยีของประเทศมหาอำนาจของโลกในตอนนี้มาก โดยเฉพาะ "กันดั้ม" ซึ่งถือได้ว่าเป็นสุดยอดอาวุธที่สมบูรณ์แบบเหนือกว่าอาวุธใดๆ ที่เคยมีมาในโลก
และได้มีการกล่าวเนื้อเรื่องเพิ่มเติมว่ากลุ่มเซเลสเชี่ยลบีอิ้ง อาจจะมีจุดประสงค์ที่แท้จริงบางอย่างปิดบังเอาไว้ โดยในช่วง 200 ปีก่อนการประกาศตนเองของพวกเขานั้น ได้มีการสูญหายของนักวิทยาศาสตร์และนักวิจัยที่มีชื่อเสียงจำนวนมาก รวมทั้งเมื่อ 120 ปีก่อนได้มีโครงการสำรวจดาวพฤหัสบดี โดยการส่งยานอวกาศไปเพื่อเก็บตัวอย่างของแร่ธาตุบางอย่างเพื่อการวิจัย ซึ่งในส่วนนี้มีแนวโน้มที่จะเป็นไปได้ว่าจะเกี่ยวข้องกับกลุ่มองค์กรนี้โดยตรง รวมถึงการพัฒนาเทคโนโลยีและการเตรียมการต่อแผนการบางอย่างที่ยังไม่ได้รับการเปิดเผย
เป้าหมายที่แท้จริงของทางเซเลสเชี่ยลบีอิ้งคือ  การอพยพมนุษย์ออกสู่อวกาศ โดยอาศัยแผนการสามขั้นตอนคือ ขจัดสงคราม รวมโลกเป็นหนึ่ง และผลักดันมนุษย์ให้ออกสู่อวกาศ หากแต่อีโอเลียกลับยึดติดแต่เพียงขั้นแรกคือขจัดสงครามเท่านั้น
เซเลสเชี่ยลบีอิ้ง (Celestial Being) เป็นคำในภาษาอังกฤษ แปลว่า "ผู้มาจากสวรรค์" หรือ "ชาวสวรรค์" ซึ่งน่าจะเป็นการสื่อออกในเชิงเปรียบเทียบว่าเป็นกลุ่มกองกำลังที่มีพลังจากสรวงสวรรค์ ซึ่งเป็นพลังที่มนุษย์ไม่อาจจะต่อกรด้วยได้ โดยสัญลักษณ์ขององค์กรนี้มีลักษณะคล้ายกับสัญลักษณ์ของสหประชาชาติ แต่มีรูปสัญลักษณ์ของทูตสวรรค์ประทับอยู่พร้อมด้วยพื้นของสัญลักษณ์เป็นสีขาว
เซเลสเชี่ยลบีอิ้ง > กันดั้มโทรเน่ไมสเตอร์

กันดั้มไมสเตอร์ของกันดั้มโทรเน่ไอน์ และเป็นพี่ใหญ่สุดในบรรดาพี่น้องทรีนิตี้ ลักษณะเป็นคนสูงใหญ่ มีผิวคล้ำและผมสีดำออกน้ำตาล มีนิสัยเงียบครึม สงบเสงี่ยมจนไม่อาจจะคาดเดาความคิดได้ รวมทั้งมีความรู้สึกต่ออุดมการณ์ของตนเองอย่างแรงกล้า หากแต่การกระทำของเขาจะยึดถือแต่เพียงผลประโยชน์ต่ออุดมการณ์ของพวกตนเท่านั้น
เขาจบชีวิตลงด้วยการโจมตีของอาลีด้วยกันดั้มโทรเน่ซไว ที่อาลีขโมยมาหลังจากที่สังหารมิฮาเอล
กันดั้มไมสเตอร์ของกันดั้มโทรเน่ซไว เป็นพี่คนรองในกลุ่มพี่น้องทรีนิตี้ มีลักษณะเป็นคนผมเพรียว ผมสีฟ้า มีอุปนิสัยวู่วาม โมโหโกรธาได้ง่ายๆ และชอบใช้กำลังยามที่ไม่พอใจใคร และสนุกสนานกับการต่อสู้และเข่นฆ่าในการทำภารกิจเป็นอย่างมาก ค่อนข้างจะรักหวงน้องสาว
ท้ายที่สุดเขาก็ต้องจบชีวิตลงด้วยกระสุนของอาลีที่เข้ามาขโมยกันดั้มของเขา
กันดั้มไมสเตอร์ของกันดั้มโทรเน่ไดร น้องสาวคนเล็กในกลุ่มพี่น้องทรีนิตี้ มีลักษณะใบหน้าออกเหลี่ยมแหลม ผมสีชมพูเข้ม และ มีอุปนิสัยร่าเริง รักสนุก และชอบแสดงท่าทีเล่นทีจริงกับคนอื่นๆ อยู่เสมอ ประมาณได้กับน้องสาวคนเล็กเอาแต่ใจจนเกินเหตุ แต่ในใจลึกๆ เต็มไปความริษยาแบบเด็กๆ และไม่มีการยับยั้งชั่งใจในการกระทำ เธอเป็นคนช่วยเหลือเซ็ตสึนะจากแผนการจับกุมกันดั้มของสามขั้วอำนาจจากครั้งก่อน และเริ่มทำการแทรกแซงความขัดแย้งร่วมพี่ชายอีกสองคนอย่างหนักยิ่งกว่าการกระทำของทีมก่อน และการกระทำโดยพลการของเธอ ก็ทำให้ต้องมีผู้เคราะห์ร้ายต่อการกระทำของตัวเธอไปเป็นจำนวนมาก รวมทั้งผู้ที่ไม่เกี่ยวข้องด้วย
ต่อมาเธอได้เสียพี่ชายทั้งสองจากการโจมตีของอาลี และเกือบจะถูกสังหารก่อนที่จะได้รับการช่วยเหลือจากเซ็ตสึนะ หลังจากนั้นเธอก็เขามาช่วยสานงานของ หวังหลิ่วเหม่ยแต่กลับไม่พอใจที่ หวังหลิ่วเหม่ย คอยช่วยเหลือ อินโนเวอเตอร์ ซึ่งมี อาลี อาลซาซีส์ ผู้ที่สังหารพี่ชายของเธอรวมอยู่ด้วย จึงแอบช่วยเหลือพวกเซ็ตซึนะอย่างลับๆ
เธอเสียชีวิตจากการโจมตีของ หลุยส์ ฮาเลวี่
เซเลสเชี่ยลบีอิ้ง > Fereshte

เป็นองค์กรที่ปรากฏในไซสสตอรี่ภาค 00F โดยเป็นองค์กรย่อยที่น่าจะแตกแขนงออกมาจากทาง เซเลสเชี่ยลบีอิ้ง และคอยสนับสนุนทางองค์กรแม่อยู่เบื้องหลัง มีที่มั่นสำคัญอยู่ที่โคโลนี่กรุงเทพ
Fereshte มาจากภาษาเปอร์เซีย แปลว่า "ทูตสวรรค์"
ปรากฏในเนื้อเรื่องไซส์สตอรี่ภาค 00F มีชื่อเดิมว่า "โรเบิร์ต สทาด จูเนียร์" เป็นกันดั้มไมสเตอร์คนที่ห้าซึ่งประจำอยู่ที่โคโลนี่กรุงเทพ มีอุปนิสัยดิบเถื่อน ชื่นชอบการออกสู่สมรภูมิเพื่อต่อสู้และปลดปล่อยอารมณ์ความกระหายการฆ่า จนต้องถูกจองจำอยู่กับกุญแจมืออยู่ตลอดเวลาเพื่อควบคุมพฤติกรรมให้เหมาะสม โดยเขาแลเห็นว่าความพยายามที่จะเปลี่ยนแปลงโลกของทาง เซเลสเชี่ยลบีอิ้ง เป็นเพียงความสนุกชั้นเยี่ยมเพื่อสนองความต้องการของตนอย่างหนึ่งเท่านั้น โดยเขาได้ขับกันดั้มพลูโตเน่ตามความการเรียกร้องของเขากับเวด้า โดยให้เงื่อนไขว่าจะสังหารทุกๆ คนที่เห็นและรู้ถึงการมีอยู่ของกันดั้มเครื่องนี้ทั้งหมด ในเนื้อเรื่องของภาค 00P เขาเป็นนักบินของโมบิลอาเมอร์ อกริสซาแบบ 7 ซึ่งถูกกันดั้มราซิเอลของเกรฟ วิโอเลนโตทำลาย
ในการสู้รบกันระหว่างกองกำลังของสหประชาชาติกับยานปโตเลไมออส ฟอนได้ใช้กันดั้มอัสเทรียแบบ F เข้าไปเก็บ GN ไดรฟ์ของนาดเลห์ซึ่งทิเอเรียได้สั่งแยกออกไปเพื่อไม่ให้ศัตรูเก็บไปได้ แต่ฟอนก็ทิ้งทีเอเรียไว้ในสนามรบแม้ว่าฮานาโยจะขอร้องให้ช่วยเขาไปด้วยก็ตาม ในภายหลังฟอนได้แยกตัวเป็นอิสระจากเฟเรชเตโดยเอากันดั้มอัสเทรีย F2 ไปด้วย
ไมสเตอร์ซึ่งเชื่อมั่นในอุดมการณ์ของเซเลสเชี่ยลบีอิ้งอย่างแรงกล้า แต่เนื่องจากฝีมือไม่สามารถเทียบกับไมสเตอร์ของทีมหลักได้จึงถูกย้ายมาอยู่กับเฟเรชเตเพื่อทำหน้าที่สนับสนุนฟอนแทน ไม่ค่อยถูกกับฟอนซึ่งเขาเห็นว่าเป็นแค่อาชญากรเท่านั้น
ช่างเครื่องของเฟเรชเต มีทักษะเกี่ยวกับเครื่องจักรและเป็นลูกศิษย์ของเอียน วาสตี้ซึ่งเป็นช่างของทีมหลัก เชอริลีนเป็นเด็กหญิงที่ค่อนข้างเงียบขรึม แต่สนิทสนมกับฮานาโย
ตัวละครจากมังงะ 00F เป็นเด็กผู้หญิงที่ติดตามฮิกซาร์ เฟอมี ในฐานะสมาชิกใหม่ของเฟเรชเต มีหน้าตาคล้ายกับภาพโฮโลแกรมของฮานาโยและแข็งแรงผิดกับรูปร่าง หางและหูแมวนั้นไม่ใช่เครื่องประดับ เธอเป็นคนที่เวด้าบันทึกข้อมูลไว้ในฐานะกันดั้มไมสเตอร์และสามารถควบคุมกันดั้มได้จากภายนอก เรียกฮานาโยว่า "พี่สาว" แต่จริงๆ แล้วเกลียดชังฮานาโยมาก